Den Nord-Cimbriske Tilskuer, 1828-04-18
Udenlandsk. Portugal. Tilstanden i dette Rige bliver bestandig jammerligere. Jnfanten Dom Miguel lader sig regjere af sin Moder, Enkedronningen, og denne vender op og ned paa Alting for at kunne skalte og valte efter Behag. Finantsministeren Grev v. Lanza nægtede at levere hende alle de Penge, der vare i Kassen, og strax blev han afsat; nogle Timer efter, blev Grev Apobog udnævnt til hans Efterfølger; en Mand, der er ligesaa bekjendt for sin grændseløse Hengivenhed for Enkedronningen, som for sin aldeles Uvidenhed i i Finantsfaget. Krigsministeren Grev Rio=Par do, der i de 10 Dage han har beklædt sin Post ved de mangfoldige Officerers Afsættelse, næsten har opløst hele Armeen, fraraadede Prindsen nogle Cassationer, men strax blev denne saa opbragt, at man venter at hiin hvert Øieblik vil blive afsat. Patriarchen vægrede sig for at bekjendtgjøre en geistlig Forordning, som allerede ganske færdig blev ham tilstillet fra Enkedronningens Privatsecretairiat, og han stemte i Statsraadet mod de Cortes Opløsning; strax blev han afsat, som Storalmosenier, og det blev ham forbudet at vise sig i Palladset. Jnfanten, der meget forsigtig kun spiser hvad hans Amme og en Regerinde tillaver ham, og som man nu hører, da han aflagde Eeden, istedet for, som det hedder at bevare Riget for Kongen, svor at bevare det for Dronningen, hvilket ikke kunde høres, da Pøbelen paa samme Tid udenfor opløftede et stort Brol, udstæder det ene apostolisksindede urimelige Decret efter det Andet, saaledes er et Derret under 18de Marts udstædt mod de Dommere og Politie-Officiantere, der have, som det hedder, udøvet stræng Despotisme mod Borgere, hvis eeneste Forbrydelse er hengivenhed mod Hs. Kgl. Høihed (det vil sige: de have opfyldt Lovenes Bud og arresteret det skjændige Ripsraps af Pøbel, der ved skammelige Optøier vanære Nationen. Efter at Prindsen havde gjort et Besøg i nogle af Troppernes Caserner, hvor han blev modtaget med megen Kulde, har Krigsministeren. udstædt en Dagsbefaling, hvori han forsikkrer om Jnfantens Agtelse for alle Militaire, som følge Ærens Vei, uden at afvige derfra, det bedste Beviis for hvad portugisiske Soldater kunne udføre, saae H. K. H. ved deres tapre Beslutning. 1823, da de hialp ham til at ødelægge en Faction, som havde til Hensigt at styrte den hellige Religion og Monarchiet; enhver Soldats første Pligt, er at adlyde Lovene o. s. v. (det vil sige saameget som: J Soldater have styrtet de revolutionaire Cortes, følgelig kunne J ogsaa styrte den nærværende Consition, og I maae gjøre det, naar J blive commanderede dertil). Excesser af Pøbelen tillades; saaledes havde i Lissabon 3 til 4000 af den laveste Folkeklasse den 17de Marts om Aftenen dannet en Procession, der forestilte Constitutionens Begravelse. Paa Pladsen udenfor Palladset Bemposta brændte manen Figur, som blev kaldet Rei dos macacos (Abe kongen). Alt dette seer Jnfanten paa, og morer sig ret derover. J Setuval ere den 16de Marts forefaldne de største Uordener: lønnede Pøbel hobe anfaldt under Raabet, Ned med Don Pedro Garnisonen, som endelig nødsagedes til at give Jld, hvorved 8 Mennesker faldt og en Snees saaredes; Pøbelen fik imidlertid Forstærkning og vovede et nyt Angreb, men de 2 Compagnier Garnison, blev i det samme forøget med 3 Jæger, Compagnier, hvorpaa hine Elændige toge til Flugten. Mod Oprørerne er intet foretaget, men Corregidoren og Militairgouverneuren, der havde antaget sig Soldaterne, ere afsatte, og Captainen, der for at redde sit og Sines Liv, var nødt at skyde med Skarpt, er sat under Tiltale, og resiquerer sit Liv; thi da Dom Miguel erfoer, at Commandanten havde ladet skyde paa Folket, raabte han, Han skal skydes". - Den forrige Minister Grev Villareal skal Hans Høihed have behandlet meget slet, da han kom for at fordre sin Afskeed; ja endog slaget ham, da han bukkede signed for at kysse Prindsens Haand, og overøsham med Skjelsord. J Braga, Vianna og Gui maras skal man have udraabt Dom Miguel til Konge. Siden at den engelske Gesandt, Sir Lamb Natten til den 13de Marts fortalte Jnfanten sin Mening, sagde ham at hans Forhold var uredeligt, og at man forgjeves søgte en retskaffen Mand; blandt dem, der omgave ham o. s. v., er intet andet Skridt fra engelsk Side skeet, uden at de atter udskibede engelske Tropper have concentreret sig ved Belem, og der taget en fast imponerende Stilling, hvori de forrette Tjeneste som om de stode paa Forposterne, lige over for en Fjende. 4 Linieskibe, 1 Fregat og 2 Brigger, ligge i Nærheden. Marquis v. Pamellas Broder, Greverne Zampaio, Alva, Villa-Real o. s. befinde sig med deres Familier ombord paa det engelske Admiralskib, 50 Familier have indskibet sig paa de andre Krigskibe, og den engelske Gesandts og alle de engelske Officerers Huse ere fyldte med Portugisere; mange ville ikke forlade den for dem saa dyrebare Fædreneland, førend de see det sidste Haab forsvunden; de vente med Længsel Efterretning fra Engeland, hvorfra Briggen Fal con skal være kommen med gunstige Tidender, men hvilke Sir Lamb holder meget hemmelige.